Osman Mema

Osman Mema (lindur më 2 korrik 1939) ishte një ish futbollist profesionist shqiptar i cili luante si mesfushor mbrojtës. Ai është një nga lojtarët më të dekoruar në historinë e futbollit shqiptar, duke fituar kampionatin kombëtar tetë herë.

Karriera me klube
Mema, ashtu si pjesa tjetër e të afërmve të tij, ishte një produkt i akademisë së 17 Nëntorit, duke u ngjitur në ekipin e parë në vitin 1958 pasi kishte fituar dy kampionate rresht me të rinjtë. Pas kësaj, ai u thirr për të kryer shërbimin e detyrueshëm ushtarak dhe u bashkua me ekipin e ushtrisë, Partizani. Mema pëjetoi sukses madhor atje, duke luajtur me futbollistë si Refik Resmja dhe Panajot Pano. Ai fitoi kampionatin dy herë rresht si dhe kupën e republikës një herë.

Në vitin 1965, me kërkesë të babait të tij, Mema, i cili në atë kohë ishte lojtari më i paguar i Partizani, bëri një rikthim të bujshëm te 17 Nëntori, me të cilin qëndroi deri në vitin 1971, ku dhe vendosi të mbyllte karrierën. Në rikthimin e tij në ekip, Osmani luajti edhe me vllain e tij Aliun, duke ndihmuar ekipin të fitonte tre kampionate.

Stili i lojës
Në kulmin e tij, Mema shquhej për shkathtësinë, shpejtësinë, rezistencën dhe punën. Ai gjatë karrierës së tij luajti si mesfushor mbrojtës, por gjithsesi ai bënte inkursionet e tij karakteristike drejt sulmit, duke u bërë gjithashtu rrezik për mbrojtjet kundërshtare.

Jeta personale
Osmani ishte pjesë e disnastisë Mema, familje e cila ndër vite ka nxjerrë futbollistë me cilësi. Vëllezërit e tij Haxhi dhe Ali, si dhe nipërit e tij Sulejman dhe Ardian, të cilët janë respektivisht fëmijët e Haxhiut dhe Aliut, ishin futbollistë dhe të gjithë kan luajtur për Tiranën. Ardiani aktualisht është trajner i ekipit.

Vite pas mbylljes së karrierës si futbollist, ai u arrestua edhe nga regjimi komunist.

 Referime 

Lidhje të jashtme
Profili te Football Database

Kategoria:Lindje 1938
Kategoria:Njerëz që jetojnë
Kategoria:Futbollistë nga Tirana
Kategoria:Futbollistë shqiptarë
Kategoria:Futbollistë në KF Tirana
Kategoria:Futbollistë në KF Partizani Tirana
Kategoria:Futbollistë në Kategoria Superiore